魚衝式舞姿係雙人舞常用嘅一種舞步，涉及一個女舞蹈員 retiré 佢其中一條髀，再由做佢舞伴嗰個男舞蹈員捧住佢，令佢好接近地板噉「飄」過若干距離－就好似一條游過河床嘅魚噉。魚衝式舞姿好多時係由個女舞蹈員做嘅阿拉伯斯卡做起始嘅，當個女舞蹈員做緊阿拉伯斯卡，要轉換做魚衝嗰陣，個男舞蹈員通常會用佢兩隻手分別托住佢舞伴條腰同抬起髀嘅大髀，再將自己身後嗰隻腳移位變成魚衝式嘅位，跟住個女舞蹈員就可以乘勢改變姿勢變成魚衝式。